CELEX: C2005/182/81
Language: lv
Date: 2005-07-23 00:00:00
Title: Lieta T-216/05: Prasība pret Eiropas Kopienu Komisiju, ko Mebrom NV iesniedza 2005. gada 31. maijā

23.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 182/44
            
         Prasība pret Eiropas Kopienu Komisiju, ko Mebrom NV iesniedza 2005. gada 31. maijā
   (Lieta T-216/05)
   (2005/C 182/81)
   tiesvedības valoda — angļu
   Eiropas Kopienu Pirmās instances tiesā 2005. gada 31. maijā izskatīšanai ir iesniegta prasība pret Eiropas Kopienu Komisiju, ko cēla Mebrom NV, Rīm-Ertvelde [Rieme-Ertvelde] (Beļģija), kuru pārstāv K. Mero [C. Mereu] un K. van Maldegems [K. Van Maldegem], lawyers.
   Prasītājas prasījumi Pirmās instances tiesai ir šādi:
   
               —
            
            
               atcelt Komisijas 2005. gada 11. aprīļa lēmumu A(05)4338-D/6176;
            
         
               —
            
            
               uzlikt Komisijai par pienākumu piešķirt prasītājai 12 mēnešu kvotu atbilstoši Regulas Nr. 2037/2000 7. pantam;
            
         
               —
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   Prasītāja importē ES metilbromīdu (NBr). Metilbromīds ir ierobežojama viela Eiropas Parlamenta un Padomes 2000. gada 29. jūnija Regulas (EK) Nr. 2037/2000 par vielām, kas noārda ozona slāni (1), izpratnē. Ar šo prasību prasītāja prasa atcelt Komisijas lēmumu, ar ko ir noraidīts prasītājas lūgums piešķirt tai metilbromīda importa Eiropas Savienībā kvotu ārkārtas vajadzībām 2005. gadam.
   Savas prasības pamatojumā prasītāja norāda, ka Komisija neļauj prasītājai realizēt savas tiesības uz metilbromīda importa ES 12 mēnešu importa kvotu 2005. gadam piešķiršanu. Prasītāja norāda, ka Komisija acīmredzami nepareizi piemēroja attiecīgo tiesību regulējumu. Prasītāja apgalvo, ka Komisija pārkāpa arī Regulas Nr. 2037/2000 7. pantu, kas, pēc prasītājas domām, piešķir tai konkrētas tiesības saņemt 12 mēnešu kvotu metilbromīdam 2005. gadam. Prasītāja arī apgalvo, ka Komisija rīkojās, pārkāpjot tai ar Regulas Nr. 2037/2000 7. pantu piešķirtās pilnvaras. Visbeidzot, prasītāja norāda uz tiesiskās drošības principa pārkāpumu, jo Komisija nav izveidojusi paredzamu importa kvotu sistēmu tiem, uz ko tās attiecas, un neievēroja prasītājas tiesiski pamatotās cerības saņemt importa kvotu, kuras balstās uz Regulas Nr. 2037/2000 7. pantu, Komisijas 2004. gada jūlija importētāju ziņojumu (2) un atbildētājas 2004. gada 10. decembra prasītājai adresēto elektroniskā pasta vēstuli, kas apstiprina, ka tās importa kvota 2005. gadam ir paziņošanas prasītājai stadijā.
   
      (1)  OV L 244, 1. lpp.
   
      (2)  Ziņojums ierobežojamo vielu, kas noārda ozona slāni, importētājiem Eiropas Savienībā 2005. gadā sakarā ar Eiropas Parlamanta un Padomes Regulu (EK) Nr. 2037/2000 par vielām, kas noārda ozona slāni (OV 2004., C 187, 11. lpp.)